cyanic-selkie/wikianc huggingface dataset:
উজবেকিস্তানের ইতিহাস
বিংশ শতকের শুরুতে জাদিদীয় আন্দোলন রুশ শাসনকে উৎখাত করার পক্ষে অবস্থান নিতে শুরু করে। শিক্ষিত মধ্য এশিয়দের এ আন্দোলন বর্তমান উজবেকিস্তানকে কেন্দ্র করেই গড়ে ওঠে। প্রথম বিশ্বযুদ্ধে অংশ নেওয়া রুশ সেনাবাহিনীতে মধ্য এশিয়দের জোর করে অন্তর্ভুক্তির প্রতিবাদে ১৯১৬ সালে উজবেকিস্তান ও অন্যান্য স্থানে প্রচণ্ড বিরোধীতা দানা বাঁধে। ১৯১৭ সালে জার ক্ষমতাচ্যুত হলে জাদিদীয়রা কুকোনে একটি স্বায়ত্তশাসিত রাজ্য প্রতিষ্ঠা করে। তবে এটি অল্প সময় স্থায়ী হয়। মস্কোয় বলশেভিক দল ক্ষমতা গ্রহণ করলে জাদিদীয়রা দুটি অংশে বিভক্ত হয়ে পড়ে। একটি পক্ষ রুশ কমিউনিজমকে সমর্থন দান করে। আরেকটি পক্ষ সমর্থন দেয় প্রায় পুরো অঞ্চলজুড়ে ছড়িয়ে পড়া বিদ্রোহকে, যা পরে বাসমাখি বিদ্রোহ নামে পরিচিতি পায়। ১৯২০ এর দশকে এই বিদ্রোহ তীব্র দমন-পীড়নের শিকার হচ্ছিল। এ সময় ফয়জুল্লাহ খোদাজায়েভদের মতো স্থানীয় কমিউনিস্ট নেতারা উজবেকিস্তানে ক্ষমতা অর্জন করতে থাকে। ১৯২৪ সালে সোভিয়েত ইউনিয়ন প্রতিষ্ঠা করে উজবেক সোভিয়েত স্যোশালিস্ট রিপাব্লিক, যাতে বর্তমান তাজিকিস্তান ও উজবেকিস্তান অন্তর্ভুক্ত ছিল। ১৯২৯ সালে তাজিকিস্তানকে আলাদা করে তাজিক সোভিয়েত স্যোশালিস্ট রিপাব্লিক তৈরি করা হয়। ১৯২০ এর দশকের শেষ ও ১৯৩০ এর দশকের শুরুর দিকে বড় আকারের সামষ্টিকিকীকরণের ফলে মধ্য এশিয়ার বড় অঞ্চলজুড়ে দুর্ভিক্ষ দেখা দেয়। ১৯৩০ এর দশকের শেষের দিকে জোসেফ স্ট্যালিন (শাসনকাল: ১৯২৭-৫৩) খোদাজায়েভসহ উজবেক প্রজাতন্ত্রের সকল নেতাকে অপসারণ করেন ও মৃত্যুদণ্ড দেন। পদগুলোতে বসানো হয় রুশ কর্মকর্তাদের। ১৯৩০ এর দশকে শুরু হওয়া এই রাজনৈতিক ও অর্থনৈতিক রুশকরণ ১৯৭০ এর দশক পর্যন্ত চলতে থাকে। দ্বিতীয় বিশ্বযুদ্ধের সময় স্ট্যালিন জাতীয় গোষ্ঠীগুলোকে ককেসাস ও ক্রিমিয়া থেকে উজবেকিস্তানে নির্বাসন দেয়, যাতে তারা যুদ্ধ প্রচেষ্টার বিরুদ্ধে "নাশকতামূলক" কর্মকাণ্ড করতে না পারে।
১৯৭০-এর দশকে উজবেক দলের নেতা শরফ রশিদভ নিজের বন্ধু ও আত্মীয়দের বিভিন্ন প্রভাবশালী পদে নিয়োজিত করলে উজবেকিস্তানের ওপর মস্কোর নিয়ন্ত্রণ দুর্বল হয়ে আসে। ১৯৮০-এর দশকের মাঝামাঝি সময়ে উজবেক নেতৃত্বকে নতুন করে ঢেলে সাজিয়ে মস্কো নিয়ন্ত্রণ ফিরে পাওয়ার চেষ্টা করে। কিন্তু এর ফলে উজবেক জাতীয়তাবাদ আরও আরও প্রবল হয়ে ওঠে। এমনিতেই বিভিন্ন এলাকায় এককভাবে কার্পাস তুলা চাষে বাধ্য করা ও ইসলামী ঐতিহ্য দমনের কারণে সোভিয়েত নীতির প্রতি উজবেকদের অসন্তোষ কাজ করছিল। ১৯৮০-এর দশকের শেষের দিকে মিখাইল গর্ভাচেভের (ক্ষমতায়: ১৯৮৫-৯১) অধীনে সোভিয়েত ইউনিয়নের উদারনীতিকৃত পরিবেশে বিরোধী রাজনৈতিকি গোষ্ঠীগুলো সুবিধা পেতে থাকে। এ সময় উজবেকিস্তানে সোভিয়েত ইউনিয়নের প্রকাশ্য বিরোধীতা (সীমিত আকারে হলেও) দেখা যায়। ১৯৮৯ সালে উজবেকদের অংশগ্রহণে একের পর এক অনেকগুলো জাতিগত সংঘর্ষ সংঘটিত হয়। এর জের ধরে বহিরাগত উজবেক নেতা ইসলাম করিমভকে কমিউনিস্ট দলের প্রধান করা হয়। ১৯৯১ সালে সুপ্রিম সোভিয়েত ইউনিয়ন অনিচ্ছা সত্ত্বেও সোভিয়েত ইউনিয়ন থেকে উজবেকিস্তানের স্বাধীনতা অনুমোদন করে। করিমভ হন উজবেকিস্তান গণপ্রজাতন্ত্রের রাষ্ট্রপতি।
১৯৯২ সালে উজবেকিস্তানে নতুন সংবিধান গৃহীত হয়। তবে প্রধান বিরোধী দল বিরলিককে নিষিদ্ধ কর হয়। গণমাধ্যমের ওপর শুরু হয় দমন-পীড়নের রীতি। ১৯৯৫ সালে একটি গণভোটের মাধ্যমে করিমিভের মেয়াদকাল ১৯৯৭ থেকে বৃদ্ধি করে ২০০০ সাল পর্যন্ত করা হয়। ১৯৯৮ থেকে ১৯৯৯ সময়ের মধ্যে পূর্ব-উজবেকিস্তানে অনেকগুলো সহিংস ঘটনা ঘটলে সরকার ইসলামী চরমপন্থী গোষ্ঠী, অন্যান্য বিরোধীপক্ষ ও সংখ্যালঘুদের বিরুদ্ধে কঠোর হয়। ২০০০ সালে করিমভ বিপুল ভোটে পুননির্বাচিত হন। আন্তর্জাতিকভাবে এ নির্বাচন প্রক্রিয়া ব্যাপকভাবে সমালোচিত হয়। ঐ বছরের শেষের দিকে তাজিকিস্তান সীমান্তে বিস্ফোরক পাতা শুরু হয়। এর ফলে নতুন করে মারাত্মক একটি আঞ্চলিক সমস্যা তৈরি হয়। উজবেকিস্তানের আঞ্চলিক আধিপত্যও আরও শক্তিশালী হয়। ২০০০ সালের পরপর পার্শ্ববর্তী দেশ কির্গিজস্তান ও তুর্কমেনিস্তানের সাথেও উত্তেজনা তৈরি হয়। একবিংশ শতকের প্রথম দশকের মাঝামাঝি সময়ে একটি পারস্পরিক প্রতিরক্ষা চুক্তির মাধ্যমে রাশিয়া ও উজবেকিস্তানের সম্পর্ক উল্লেখযোগ্য আকারে শক্তিশালী হয়। ২০০৬ সালে একটি দাঙ্গার পরে শত শত শরণার্থী উজবেকিস্তানের আন্দিজন অঞ্চল থেকে কির্গিজস্তানে পালিয়ে গেলে উজবেকিস্তান তাদের প্রত্যর্পণ দাবি করায় কির্গিজস্তানের সাথে উত্তেজনা বেড়ে যায়। সীমান্তে অনেকগুলোকে ঘটনাকে কেন্দ্র করে তাজিকিস্তানের সাথেও নতুন উত্তেজনার সূত্রপাত ঘটে। ২০০৬ সালেও করিমভ অধস্তন সরকারি কর্মকর্তাদের যথেচ্ছা বরখাস্ত ও বদলি করতে থাকেন। এর মধ্যে আছে একজন ডেপুটি প্রধানমন্ত্রীও।
প্রাগৈতিহাসিক যুগ
১৯৩৮ সালে ওকলাদনিকভ উজবেকিস্তানে ৭০,০০০ বছর আগের ৮ থেকে ১১ বছর বয়সী একটি নিয়ানডার্থাল শিশুর খুলি আবিষ্কার করেন।
প্রাথমিক ইতিহাস
জানা তথ্য অনুসারে ইরানীয় যাযাবররা মধ্য এশিয়ায় সর্বপ্রথম বসতিস্থাপন করে। এরা খ্রিস্টের জন্মের আগের সহস্রাব্দে উত্তরের বর্তমানে কাজাখস্তান নামে পরিচিত তৃণভূমি থেকে এসেছিল। এই যাযাবররা ইরানের বিভিন্ন উপভাষায় কথা বলত। মধ্য এশিয়ায় বসতি গড়ে এরা এই অঞ্চলের নদীগুলোর আশেপাশে ব্যাপকভাবে সেচ প্রকল্প গড়তে শুরু করে। এই সময়েই শাসন ও সংস্কৃতির কেন্দ্র হিসেবে বুখোরো (বোখারা) ও সমরকন্দের মতো শহরগুলোর আবির্ভাব ঘটতে শুরু করে। খ্রিস্টপূর্ব ৫০০ সালের মধ্যে বাকট্রিয়, সোগদীয় ও তোখরীয়দের রাজ্যগুলো আধিপত্য লাভ করে। পাশ্চাত্যের সাথে বাণিজ্যের সমৃদ্ধির জন্যে চীন সিল্ক রোডের নির্মাণ শুরু করলে ইরানীয় শহরগুলো ব্যবসার কেন্দ্রে পরিণত হয় এবং সুবিধা পেতে থাকে। উজবেকিস্তানের ট্রান্সঅক্সিয়ানা (অঞ্চলটির নাম মাওয়ারাননহর দেওয়া হয় ইসলামের বিজয়ের পরে) প্রদেশ ও আরও পূর্বের বর্তমান চীনের জিনজিয়াং উইঘুর স্বায়ত্ত্বশাসিত অঞ্চলের শহর ও বসতিগুলোর বিশাল নেটওয়ার্ক ব্যবহার করে সোগদীয় মধ্যস্বত্ত্বভোগীরা ইরানি বণিকদের মধ্যে সবচেয়ে ধনবান হয়ে ওঠে। পরবর্তীতে সিল্ক রোড নাম খ্যাত এই বাণিজ্যপথের ব্যবসার ফলে বুখোরো ও সমরকন্দের অর্থনীতি খুব সমৃদ্ধি লাভ করে। মাঝেমাঝেই ট্রান্সঅক্সিয়ানা প্রাচীনকালের অন্যতম প্রভাবশালী ও ক্ষমতাশালী ইরানীয় প্রদেশ হয়ে উঠত।
ট্রান্সঅক্সিয়ানায় সম্পদের প্রাচুর্যের আকর্ষণে অঞ্চলটি উত্তরের তৃণভূমি ও চীন থেকে নিয়মিত আক্রমণের শিকার হত। সোগোদীয় রাজ্য ও ট্রান্সঅক্সিয়ানার অন্যান্য রাজ্যের মধ্যে অনেকগুলো যুদ্ধ সংঘটিত হয়। ইরানীয় ও চীনারাও অঞ্চলটি নিয়ে চিরন্তন দ্বন্দ্বে লিপ্ত ছিল। এ অঞ্চলের ফরগানা ঘোড়ার প্রতি চীনাদের দুর্বলতা ছিল। ঘোড়াগুলো পাওয়ার জন্য তারা খ্রিষ্টপূর্ব ১০৪ সালে ফরগানা উপত্যকার নগরায়িত সভ্যতা দায়ুন অবরোধ পর্যন্ত করে।
একই সময়ে আবার অঞ্চলটি বুদ্ধিবৃত্তিক কাজ ও ধর্মেরও গুরুত্বপূর্ণ কেন্দ্র ছিল। প্রথম খ্রিস্টাব্দ পর্যন্ত প্রধান ধর্ম ছিল জরাথুস্ট্রবাদ। তবে বৌদ্ধ ধর্ম, মানি ধর্ম ও খ্রিস্টান ধর্মেরও বহুসংখ্যক অনুসারী ছিল।
ব্রাহ্মণবাড়িয়া
ব্রাহ্মণবাড়িয়া বাংলাদেশের একটি চট্টগ্রাম বিভাগের একটি শহর। এটি ব্রাহ্মণবাড়িয়া সদর উপজেলা এবং ব্রাহ্মণবাড়িয়া জেলার সদরদপ্তর। কুমিল্লার পরে এটি পূর্ব বাংলাদেশের দ্বিতীয় বৃহত্তম শহর। ব্রাহ্মণবাড়িয়া বাংলাদেশের পৌরসভা)এটি ১৭৬৯ সালে প্রতিষ্ঠিত হয়েছিল। ব্রাহ্মণবাড়িয়াকে ১৯৮৪ সালে একটি [[জেলা হিসাবে ঘোষণা করা হয়। ২০২০ সালের হিসাব অনুসারে ব্রাহ্মণবাড়িয়া শহরে ২,৬৮,৬৩৬ জন লোক বাস করে। শহরটি ১৯৮৪ সাল পর্যন্ত বৃহত্তর কুমিল্লা জেলার একটি অংশ ছিল। এটি বাংলাদেশের ১৭ তম বৃহত্তম শহর।
উজবেকিস্তানের ইতিহাস
প্রাথমিক ইসলামী যুগ
সংক্ষিপ্ত সময়ের জন্য আরবদের শাসনে থাকলেও মধ্য এশিয়া এর বেশিরভাগ ইরানীয় বৈশিষ্ট্য অক্ষুণ্ণ রাখে। নতুন ধর্ম গ্রহণের বহু শতাব্দী পরেও এই বৈশিষ্ট্যগুলো তাদের সংস্কৃতি ও বাণিজ্যের গুরুত্বপূর্ণ কেন্দ্র হিসেবে কাজ করে। বিভিন্ন ইরানীয় রাজার শাসনকালের মতোই আঞ্চলিক রাজনৈতিক কর্মকাণ্ডে ট্রান্সঅক্সিয়ানার গুরুত্বপূর্ণ ভূমিকা অব্যাহত থাকে। বস্তুত, ৭৫০ সাল থেকে শুরু করে ৫০০ বছর আরব বিশ্বের ক্ষমতায় থাকা আব্বাসীয় খিলাফতের প্রতিষ্ঠার পেছনেও মধ্য এশীয় সমর্থকদের সহায়তা গুরুত্বপূর্ণ ভূমিকা রেখেছিল। এর আগে তৎকালীন ক্ষমতাশালী উমাইয়া খিলাফতের সাথে আব্বাসীয় খিলাফতের দ্বন্দ্ব চলছিল।
ব্রাহ্মণবাড়িয়া
প্রশাসন
ব্রাহ্মণবাড়িয়া শহর পরিচালনার জন্য ব্রাহ্মণবাড়িয়া পৌরসভা নামক একটি স্থানীয় সরকার সংস্থা গঠন করা হয় ১৯৭২ সালে। ২২.৪৯ বর্গ কি.মি. আয়তনের ব্রাহ্মণবাড়িয়া শহরের ১৭.৬০ বর্গ কি.মি. এলাকা ব্রাহ্মণবাড়িয়া পৌরসভা দ্বারা পরিচালিত হয় যেটি ব্রাহ্মণবাড়িয়া শহরকে ১২টি ওয়ার্ড এবং ৩৪টি মহল্লায় বিভক্ত করেছে। এ পৌর এলাকায় নাগরিক সুযোগ-সুবিধা ও পৌরসেবা দেয়াই এ সংস্থার কাজ।
উজবেকিস্তানের ইতিহাস
প্রাথমিক ইসলামী যুগ
আব্বাসীয় খিলাফত দুর্বল হতে শুরু করলে স্থানীয় ইরানীয় ইসলামী রাজ্যগুলো ইরান ও ট্রান্সঅক্সিয়ানা শাসন করা শুরু করে। এ সময় উক্ত অঞ্চলটির সাহিত্য ও সরকারের ভাষা হিসেবে ফার্সি ভাষার গুরুত্ব অব্যাহত থাকে। ইরানের পূর্ব অংশ ও ট্রান্সঅক্সিয়ানার শাসকরা ছিল ইরানীয়। সামানি ও বুয়ি সাম্রাজ্যের অধীনে ট্রান্সঅক্সিয়ানার ইরানীয়-ইসলামী সংস্কৃতির সমৃদ্ধি অব্যাহত থাকে।
ট্রান্সঅক্সিয়ানায় তুর্ক প্রভাব
নবম শতকেও উত্তরের তৃণভূমি থেকে যাযাবরদের আসা অব্যাহত থাকলে মধ্য এশিয়ায় নতুন একটি গোষ্ঠী তৈরি হয়। এরা ছিল তুর্ক জাতির মানুষ, যারা মঙ্গোলিয়া থেকে কাস্পিয়ান সাগর পর্যন্ত বিস্তৃত তৃণভূমিতে বসবাস করত। সামানি সাম্রাজ্যে মূলত দাস হিসেবে নিয়ে আসা এই তুর্ক জাতির মানুষগুলো অঞ্চলটির সবগুলো রাজ্যের সেনাবাহিনীতে কাজ করেছিল। আব্বাসীয় সেনাবাহিনীতেও এরা ছিল। দশম শতকের শেষ দিকে সামানিরা ট্রান্সঅক্সিয়ানা ও উত্তর-পূর্ব ইরানের নিয়ন্ত্রণ হারাতে থাকলে এই সৈন্যদের কেউ কেউ অঞ্চলটির সরকারের প্রভাবশালী পদ গ্রহণ করে। শেষ পর্যন্ত এরা নিজেদের রাজ্য প্রতিষ্ঠা করতে সক্ষম হয়। অবশ্য রাজ্যগুলোতে ইরানিদের প্রবল প্রভাব ছিল। অঞ্চলটিতে একটি তুর্ক শাসক গোষ্ঠীর আবির্ভাবের ফলে অন্যান্য তুর্ক গোত্রগুলো ট্রান্সঅক্সিয়ানায় স্থানান্তরিত হতে শুরু করে।
ব্রাহ্মণবাড়িয়া
ভূগোল এবং জলবায়ু
ব্রাহ্মণবাড়িয়া বাংলাদেশ-এর পূর্ব-মধ্য অঞ্চলে অবস্থিত। এর নিকটবর্তী শহরগুলি হল ঢাকা, কুমিল্লা, নারায়ণগঞ্জ। এই শহরটি তিতাস নদীর তীরে রয়েছে। এছাড়াও ব্রাহ্মণবাড়িয়ার পশ্চিমে মেঘনা নদী বয়ে গেছে।
ব্রাহ্মণবাড়িয়ায় ক্রান্তীয় ভেজা এবং শুষ্ক আবহাওয়া থাকে।
উল্লেখযোগ্য ব্যক্তি
দেখুন: ব্রাহ্মণবাড়িয়া জেলার ব্যক্তিবর্গের তালিকা
ডোয়াইন স্মিথ
ডোয়াইন রোমেল স্মিথ (Dwayne Romel Smith); (জন্ম: ১২ এপ্রিল ১৯৮৩) হলেন একজন ক্রিকেটার যিনি ওয়েস্ট ইন্ডিজ জাতীয় দলের হয়ে প্রতিনিধিত্ব করছেন। একজন অলরাউন্ডার হিসেবে তিনি আক্রমণাত্মক এবং শক্তিশালী ডান হাতি ব্যাটসম্যান, মাঝারি গতিতে বল করে থাকেন। এছাড়াও তিনি একজন সুদক্ষ ফিল্ডারও বটে। স্মিথ তার কর্মজীবনের শুরু থেকে বার্বাডোস দলের হয়ে খেলেছেন কিন্তু ২০০৮-১০ মৌসুম থেকে সাসেক্স দলের হয়ে খেলছেন। তিনি টুয়েন্টি২০ ক্রিকেট প্রতিযোগিতায় একজন উপযুক্ত খেলোয়াড় হিসেবে পরিণত হয়েছেন, যেমন তিনি মুম্বাই ইন্ডিয়ানস ও ডেকান চারজাস এর হয়ে ভারতীয় প্রিমিয়ার লীগ, অস্ট্রেলিয়ান ঘরোয়া প্রতিযোগিতায় নিউ সাউথ ওয়েলস এবং খুলনা রয়েল বেঙ্গলস এর হয়ে বাংলাদেশ প্রিমিয়ার লীগ খেলেছেন।
প্রাথমিক ওয়েস্ট ইন্ডিজ ঘরোয়া কর্মজীবন
স্মিথ গায়ানার বিরুদ্ধে একটি আঞ্চলিক চার দিন কম্পিটিশন ম্যাচে ২০০২ সালের জানুয়ারিতে বার্বাডোজ দলের হয়ে তার প্রথম শ্রেণীর আত্মপ্রকাশ ঘটে। উক্ত ম্যাচে তিনি বল না করলেও ১০ ও ৩৫ রান করেন। লিয়ার্ড দ্বীপপুঞ্জ দলের বিরুদ্ধে তার পঞ্চম ম্যাচে স্মিথ এর জন্য দুটি উল্লেখযোগ্য অবদান ছিল; যেখানে তিনি তার প্রথম উইকেট লাভ করেন এবং ১০২ রানের ইনিংস এর মাধ্যমে তার প্রথম শতক এর মুক দেখেন। তিনি ২১.৩৬ ব্যাটিং গড় নিয়ে উক্ত মৌসুম শেষ করেন।
মিমি (২০২১-এর হিন্দি চলচ্চিত্র)
মিমি ২০২১ সালের ভারতীয় হিন্দি ভাষার একটি কমেডি-ড্রামা চলচ্চিত্র। এটি পরিচালনা করেন লক্ষ্মণ উটেকারের এবং এটি রচনা করেন লক্ষ্মণ উটেকার ও রোহন শঙ্কর। ছবিতে পঙ্কজ ত্রিপাঠী, সাই তামহঙ্কর, মনোজ পাহওয়া, সুপ্রিয়া পাঠক, এভলিন এডওয়ার্ডস এবং এডান হোয়াইটকও সহায়ক ভূমিকায় অভিনয় করেন।
পটভূমি
জন এবং সামার একজন আমেরিকান দম্পতি যারা গর্ভধারণ করতে পারেন না তারা সারোগেট মায়ের সন্ধানে রাজস্থান সফর করছেন। তারা স্থানীয় নৃত্যশিল্পী মিমিকে দেখতে পায় এবং মনে করে যে তিনি তাদের সন্তানের জন্য নিখুঁত সারোগেট মা হবেন। তারা স্থানীয় ট্যাক্সি ড্রাইভার ভানুর মাধ্যমে ২০ লাখ টাকার দেওয়ার প্রতিশ্রুতি দিয়ে মিমিকে তাদের বাচ্চার সারোগেট মা হিসেবে নিয়োগ দিতে রাজি করায়। মিমি, বলিউডের স্টার হওয়ার আকাঙ্ক্ষা আছে কিন্তু তার স্বপ্ন পুরণের জন্য প্রয়োজনীয় আর্থিক উপায় নেই, দ্বিধাদ্বন্দ্বে শেষে রাজি। আইভিএফ পদ্ধতির মাধ্যমে সফল ভাবে মিমি গর্ভবতী হয়। মিমি তার বাবা -মায়ের কাছ থেকে গর্ভাবস্থা লুকানোর জন্য, মিমি মিথ্যা বলে এবং তাদের বলে যে তিনি একটি ছবির শুটিংয়ের জন্য ৯ মাসের জন্য মুম্বাই যাচ্ছেন। কিন্তু সে তার বন্ধু শামার সাথে বসবাস শুরু করে। জন এবং সামার, ভানুকে গর্ভবতী অবস্থায় মিমির যত্ন নিতে নিয়োগ দেয়।
কয়েক সপ্তাহ পরে, একটি নিয়মিত চেক আপ প্রকাশ করে যে মিমির অনাগত সন্তানের ডাউন সিনড্রোম রয়েছে । এই খবর জন এবং সামার মানুষিকভাবে ভেঙ্গে পরে এবং তারা হঠাৎ করে আমেরিকা চলে যায় ভানুকে বলে যে তারা আর বাচ্চা চায় না এবং মিমিকে গর্ভপাত করার পরামর্শ দেয়। এই বিষয় সম্পর্কে জানার পর, মিমি হতাশ হয়ে পড়ে কিন্তু গর্ভপাতের ধারণা প্রত্যাখ্যান করে এবং শিশুটিকে পুরোমেয়াদে বহন করার সিদ্ধান্ত নেয়। মিমি বাড়ি ফিরে আসে যিনি দৃশ্যত গর্ভবতী এবং শিশুর বাবা সম্পর্কে জিজ্ঞাসা করলে শিশুটি ভানুর বলে মিথ্যা বলে। অপরদিকে ভানুর দিল্লিতে একজন স্ত্রী আছেন যিনি তাকে কয়েক মাস ধরে দেখেননি। যখন তিনি এবং ভানুর মা রাজস্থানে মিমির বাড়িতে উপস্থিত হন, তখন বিশৃঙ্খলা এবং বিভ্রান্তি দেখা দেয়। অবশেষে, মিমি সারোগেসি সম্পর্কে পরিষ্কার হয়ে আসে এবং তার অনাগত সন্তানকে তার বাবা -মা এবং পরিবার গ্রহণ করে।
মিমি রাজ নামে একটি সুস্থ ছেলের জন্ম দেয়, এবং আগের পরীক্ষার ফলাফল ভুল প্রমাণিত হয়। তিনি রাজের সাথে গভীরভাবে সংযুক্ত হন এবং তার বলিউড আকাঙ্ক্ষাগুলিকে পরিহার করে রাজের যত্ন নেওয়ার শুরু করে। চার বছর পরে, মিমি এবং রাজের একটি ভিডিও অনলাইনে দেখে জন এবং সামার ভারতে ফিরে আসেন। তারা মিমিকে বলে যে তারা বাচ্চা সম্পর্কে তাদের মন পরিবর্তন করেছে এবং রাজকে আমেরিকায় ফিরিয়ে নিতে চায়। মিমি সামারেরমুখোমুখি হন এবং বলেন যে রাজ এখন তার সন্তান এবং সে তাকে ফিরিয়ে দেবে না কিন্তু জন আইনি পদক্ষেপ নেওয়ার হুমকি দিয়েছিল কারণ মিমি সারোগেসির জন্য একটি চুক্তিতে স্বাক্ষর করেছিল । ভানু এবং মিমির বাবা -মা আদালতে এর বিরুদ্ধে লড়াই করার জন্য প্রস্তুতি নেয়। জন এবং সামার আমেরিকায় চলে যাওয়ার দিন মিমি, জনকে সন্তানের সাথে দেখে অবাক হয়, যাকে সামার তাদের মেয়ে বলে দাবি করে। তারপর জানা যায় যে মিমির বাড়ি থেকে ফিরে আসার সময়, দম্পতি একটি এতিমখানা থেকে একটি মেয়েকে দত্তক নেওয়ার সিদ্ধান্ত নেয়। সামার ব্যাখ্যা করে মিমিকে রাজের সাথে দেখার পর, তিনি বুঝতে পেরেছিলেন যে সবকিছু ভালোবাসার মায়াজাল। তারা রাজকে মিমি এবং পরিবারের কাছে রেখে যায়।
নির্মাণ
এপ্রিল ২০১৯ এ, টাইমস অফ ইন্ডিয়া রিপোর্ট করে যে কৃতি স্যানন এই ছবিতে  সারোগেসি কেন্দ্রীক একটি চলচ্চিত্রে অভিনয় করবেন। দীনেশ বিজানের প্রোডাকশন হাউস ম্যাডক ফিল্মস প্রকল্পটি করার কথা জানানো হয়েছিল। আগস্ট ২০১৯ এ ছবিটি আনুষ্ঠানিকভাবে ঘোষণা করা হয়েছিল, তারপরে একটি পোস্টার প্রকাশ করা হয়েছিল। ইন্ডিয়া টুডে -কে দেওয়া একটি সাক্ষাৎকারে, দীনেশ বিজান বলেছিলেন যে মিমির গল্প তৈরী হয়েছে সত্যিকারের ঘটনার উপর ভিত্তি করে।   গর্ভবতী মহিলার চরিত্রের সাথে মানানসই হওয়ার জন্য কৃতি স্যানন শরীরের পনের কিলোগ্রাম ওজন বৃদ্ধি করেছিলেন।  ত্রিপাঠীর সঙ্গে স্ক্রিন শেয়ার করে অভিনেত্রী সাই তামহঙ্কর ছবিতে একটি গুরুত্বপূর্ণ চরিত্রে অভিনয় করেছিলেন। তিনি রাজস্থান এর একজন মুসলিম মহিলার চরিত্রে অভিনয় করবেন বলে জানা গিয়েছিল, তাই তিনি তার ভূমিকার জন্য উর্দু এবং রাজস্থানি উপভাষা শিখেছিলেন।
চিত্রায়ন
প্রধান ফটোগ্রাফি রাজস্থানের মান্দাওয়াতে ২৯ অক্টোবর ২০১৯ এ মধ্যেশুরু হয়েছিল। ফিল্মফেয়ারে একটি সাক্ষাৎকারে, স্যানন নিশ্চিত করেন যে এটি তার প্রথম চলচ্চিত্র যেখানে প্রধান চরিত্র বা নায়ক একজন মেয়ে।  ২০ ফেব্রুয়ারি ২০২০ সালে জয়পুরে বেশ কিছু শুটিং শেষ করে।    চলচ্চিত্রের ধারাবাহিকতার জন্য আন্তর্জাতিক কাস্টদের শুটিংয়ের জন্য মুম্বাই ডাকা হয়েছিল। ২০২১ সালের মে নাগাদ পুরো শুটিং প্রক্রিয়া সম্পন্ন হয়।
মুক্তি
নির্মাতা দীনেশ ভিজান ২০২১ সালের মার্চ মাসে থিয়েটারে মুক্তির পরিকল্পনা করেছিলেন চলচ্চিত্রটি বিশ্বব্যাপী নেটফ্লিক্স এ মুক্তি পায়
শুক্লাফাঁটা জাতীয় উদ্যান
শুক্লাফাঁটা জাতীয় উদ্যান নেপালের সুদূর-পশ্চিমাঞ্চলে তরাই এর একটি সংরক্ষিত এলাকা, যা সমুদ্রপৃষ্ঠ থেকে  উপরে উন্মুক্ত তৃণভূমি, বনাঞ্চল, নদীগর্ভ ও ক্রান্তীয় জলাভূমির ৩০৫ বর্গ কিমি (১১৮ বর্গ মাইল) জুড়ে বিস্তৃত। এটি ১৯৭৬ সালে রাজকীয় শুক্লাফান্টা বন্যপ্রাণী সংরক্ষণ কেন্দ্র হিসেবে সরকারী নথিভুক্ত হয়। সংরক্ষণ কেন্দ্রের একটি ছোট অংশ সিভালিক পাহাড়ে বন্যপ্রাণীদের মরশুমী প্রব্রজনের জন্য সংযোগ-স্থাপক পথ সৃষ্টি করার জন্য পূর্ব-পশ্চিম মহাসড়কে র উত্তর পর্যন্ত প্রসারিত হয়েছে।. শ্যালি নদী ভারতে র সাথে আন্তর্জাতিক সীমানা, যা সংরক্ষণ কেন্দ্রের দক্ষিণ ও পশ্চিম সীমানা নির্দেশ করে, তার দক্ষিণ দিকে গিয়ে সংরক্ষণ কেন্দ্রের পূর্ব সীমানা গঠন করে।
ভারতীয় বাঘ সংরক্ষণ কেন্দ্র কিশানপুর বন্যপ্রাণীদের আশ্রয়স্থল এর দক্ষিণদিক ঘেঁষে অবস্থিত; এই ৪৩৯ বর্গ কিমি (১৬৯ বর্গ মাইল) শুক্লাফাঁটা-কিশানপুর নামক বাঘ সংরক্ষণ একক নির্দেশ করে, যা পাললিক তৃণভূমি এবং উপগ্রীষ্মমণ্ডলীয় স্যাঁতসেঁতে পাতাঝরা বনাঞ্চলের ১.৮৯৭ বর্গ কিমি (০.৭৩২ বর্গ মাইল) খণ্ড জুড়ে অবস্থিত।
এই সংরক্ষিত এলাকাটি তরাই-ডুয়ার নিষ্পাদপ-প্রান্তর ও তৃণভূমি বাস্তু-অঞ্চলের একটি অংশ এবং সবচেয়ে ভালোভাবে সংরক্ষিত প্লাবন-তৃণভূমিগুলোর মধ্যে একটি। এটি তরাই-ধনু্র্সদৃশ ভূদৃশ্যে র অন্তর্ভুক্ত।
ইতিহাস
এই এলাকাটি নেপালের শাসনকর্তাদের শিকারের প্রিয় ক্ষেত্র ছিল এবং ১৯৬৯ সালে রাজকীয় শিকারের জন্য সংরক্ষিত এলাকা হিসেবে ঘোষিত হয়। ১৯৭৩ সালে এই এলাকাটি রাজকীয় শুক্লাফাঁটা বন্যপ্রাণী সংরক্ষণ কেন্দ্র হিসেবে সরকারী নথিভুক্ত হয়, যা প্রাথমিকভাবে ১৫৫ বর্গ কিমি (৬০ বর্গ মাইল) এলাকা জুড়ে ছিল এবং আশির দশকের শেষের দিকে এটি বর্তমান আকার ধারণ করে। ২০০৪ সালের মে মাসে ২৪৩.৫ বর্গ কিমি (৯৪ বর্গ মাইল) সংরক্ষিত এলাকা এতে যুক্ত হয়। ২০১৭ সালে এই সংরক্ষিত এলাকাটির মর্যাদা জাতীয় উদ্যানে পরিবর্তিত হয়।
শুক্লাফাঁটা জাতীয় উদ্যানের বনগুলো এককালে প্রাচীন রাজ্যের স্থান ছিল। এখনো সেখানে সেই রাজ্যের ধ্বংসস্তূপ কিছু জায়গায় দেখা যায়। সংরক্ষিত এলাকার ভিতরে একটি হ্রদ, রাণী তালের কাছে এখনো একটি ইটের ঘের আছে, যা পরিধিতে ১,৫০০ মি (৫৯,০০০ ইঞ্চি)।  এটিকে স্থানীয়রা থারু রাজা সিংপাল এর দুর্গের অবশেষ হিসেবে ধারণা করে।
জলবায়ু
এই অঞ্চলটি উপ-গ্রীষ্মমণ্ডলীয় মৌসুমি জলবায়ুর অন্তর্গত এবং এখানে জুন থেকে সেপ্টেম্বর মাসে গড়ে প্রতিবছর ১,৫৭৯ মিমি (৬২.২ ইঞ্চি) ও আগস্ট মাসে সর্বোচ্চ বৃষ্টিপাত হয়। ডিসেম্বর ও জানুয়ারী এই শীতের মাসগুলো বেশ ঠাণ্ডা এবং দিনের সময় তাপমাত্রা ৭–১২ °সে (৪৫–৫৪ °ফা) থাকে এবং মাঝে মাঝে হিমও হয়। ফেব্রুয়ারি থেক তারপর তাপমাত্রা বাড়তে বাড়তে মার্চের দিকে ২৫ °সে (৭৭ °ফা) পর্যন্ত হয় এবং এপ্রিলের শেষের দিকে ৪২ °সে (১০৮ °ফা) এ পৌঁছায়। মে মাসে যখন অঞ্চলটিতে প্রাক-বর্ষাকালীন মেঘ পৌঁছায়, তখন আর্দ্রতা বাড়তে থাকে।
উদ্ভিদসমূহ
থাম্ব|Imperata cylindrica ফাঁটা উদ্যানে পাওয়া ঘাসের প্রজাতিসমূহের মধ্যে অন্যতম উদ্যানটিতে প্রায় ৭০০ প্রজাতির উদ্ভিদকূল রয়েছে, যার মধ্যে ৫৫৩ প্রজাতির সংবহনতান্ত্রিক উদ্ভিদ, ১৮ প্রজাতির টেরিডোফাইট, ৪১০ প্রজাতির দ্বিবীজপত্রী ও ১২৫ প্রজাতির একবীজপত্রী উদ্ভিদ রয়েছে।  সংরক্ষণকেন্দ্রের প্রায় অর্ধেক উদ্ভিদ তৃণভূমির অন্তর্গত। প্রধান প্রধান ঘাসের প্রজাতির মধ্যে রয়েছে Imperata cylindrical এবং Heteropogon contortus. নলখাগড়া(Phragmites karka) এবং Saccharum spontaneum সাতটি ছোট হ্রদের আশেপাশের জলাভূমিতে জন্মে। সবচেয়ে বেশি পাওয়া বনাঞ্চল হচ্ছে শাল। খয়ের ও শিশু নদীগুলোর পাশে জন্মে। তৃণভূমিতে বড় গাছপালা ও গুল্মচারার অনধিকার প্রবেশ প্রধান ঔষধি গাছসমূহের অস্তিত্বের জন্য বিশাল হুমকি। বড় গাছগুলো তাদের নিচে বাড়তে থাকা ঘাসগুলোকে পরিপূর্ণ হতে দেয় না।, বিশেষ করে সেগুলোকে যাদের বেশি সূর্যালোক লাগে। গাছের বীজগুলো তৃণভূমির সর্বত্র ছড়িয়ে যায় এবং সাধারণত বিদ্যমান গাছগুলোর কাছেই অঙ্কুরিত হয়। উপরন্তু, বড় গাছগুলো ছায়াপ্রিয় ঘাসের বৃদ্ধি ঘটতে সাহায্য করে। এই ধরনের পরম্পরা তৃণভূমিকে সময়ের সাথে বড় গাছের জঙ্গলে রুপান্তর করে।
আলেকজান্দ্রা জ্যাপ হত্যাকাণ্ড
আলেকজান্দ্রা নিকোল "অ্যালি" ঝাপের হত্যার ঘটনা ১৮ জুলাই, ২০০২ তারিখে ম্যাসাচুসেটসের ব্রিজওয়াটারে বার্গার কিং রেস্ট স্টপের মহিলাদের কক্ষে ঘটে। অ্যাডাম ওয়ালশ শিশু সুরক্ষা ও নিরাপত্তা আইনের ১২১ ধারা (পিএল ১০৯-২৪৮) তার এবং অন্য শিকারের নামে "মেগান নিকোল কঙ্কা এবং আলেকজান্দ্রা নিকোল ঝাপ কমিউনিটি নোটিফিকেশন প্রোগ্রাম" নামকরণ করা হয়েছে। ম্যাসাচুসেটসের যৌন বিপজ্জনক ব্যক্তি আইনকে অনানুষ্ঠানিকভাবে "অ্যালি ঝাপ" আইন বলা হয়।
হত্যা
জাপ বোস্টনের একটি দাতব্য অনুষ্ঠান থেকে রোড আইল্যান্ডের নিউপোর্টে বাড়ি যাচ্ছিলেন। মধ্যরাতের দিকে পথে তিনি ব্রিজওয়াটারের ম্যাসাচুসেটস রুট ২৪ এর রেস্ট এরিয়ায় থামলেন। বার্গার কিং কর্মচারী ও পুনরাবৃত্তি করা যৌন অপরাধী পল লেহি অ্যালিকে মহিলাদের বাথরুমে প্রবেশ করার সময় তাকে দেখতে অপেক্ষা করতে থাকে। পুলিশ রিপোর্ট এবং হত্যাকারীর দেওয়া স্বীকারোক্তি অনুযায়ী, যখন অ্যালি বাথরুম থেকে বের হওয়ার জন্য দরজা খুলেছিল, পল লেহি তার ডান হাতে একটি ছুরি নিয়ে দরজায় দাঁড়িয়ে ছিলেন এবং অ্যালিকে মহিলা কক্ষের ভিতরে নিয়ে গিয়েছিলেন। অ্যালি লেহির কাছে অনুরোধ করেছিল, এবং তারপরে তার জীবনের জন্য লড়াই করেছিল কারণ সে তাকে বারবার ছুরি মেরেছিল। নিকটবর্তী পুরুষদের ঘরে, অফ-ডিউটি রাজ্য পুলিশের লেফটেন্যান্ট স্টিফেন ও'রিলি অ্যালির শেষ চাপা চিৎকার শুনেছিলেন। মহিলা ঘরের দরজার কাছে যেতেই তিনি লাল রক্তের ধারা দেখতে পেলেন। বন্দুক টানিয়ে তিনি ভিতরে পা রেখে দেখেন পল লেহি রক্তে ঢাকা সিঙ্কের পাশে দাঁড়িয়ে আছেন।
বিচার
লেহির বিরুদ্ধে প্রথম পর্যায়ের হত্যা, অপহরণ, সশস্ত্র ডাকাতি এবং ডাকাতির উদ্দেশ্যে সশস্ত্র হামলার অভিযোগ আনা হয়েছিল।
বিচারক ফ্র্যাঙ্ক মিডলটন বলেন, এই প্রমাণ অপ্রতিরোধ্য ছিল। কারণ, স্টিফেন ও'রিলি হত্যার পর পরিষ্কার করার কাজ করার সময় লেহিকে ধরেছিলেন। বিচারক স্টিফেন ও'রিলিকে সাক্ষ্য প্রদানের জন্য ধন্যবাদ জানান।
এছাড়াও প্রসিকিউশনের মামলার মূল চাবিকাঠি ছিল পুলিশের কাছে লেহির একটি বিবৃতি, যেখানে তিনি স্বীকার করেছেন যে তিনি ইচ্ছাকৃতভাবে যুবতীকে ছুরিকাঘাত করেছেন। প্রাথমিকভাবে স্বীকার করার পরে যে তিনি কেবল ঝাপকে হাতে দুবার ছুরিকাঘাত করেছিলেন। তবে যখন তিনি ময়নাতদন্তের ফলাফলের মুখোমুখি হয়েছিলেন তখন তিনি স্বীকার করেছিলেন, তিনি আলেকজান্দ্রার বুকে ছুরি মেরেছিলেন।
লেহির অপরাধের ইতিহাস ১৯৮১ সাল থেকে শুরু হয়। তন্যদিকে ১৯৮৪ সালে যৌন অপরাধের ইতিহাস শুরু হয়। তার শিকারদের মধ্যে কয়েকজনের বয়স ছিল ১৩ বছরের মতো। তার মক্কেলের মুখোমুখি প্রমাণের বোঝা থাকায়, প্রতিরক্ষা আইনজীবী ফ্র্যাঙ্ক স্পিলান তার মক্কেলকে সমস্ত অভিযোগ থেকে খালাস দেওয়ার জন্য কোনও মামলা করেননি, বরং ঝাপের মৃত্যু পলের ইচ্ছাকৃত কাজ নয়, প্রমাণের জন্য তার প্রচেষ্টাকে জোর দিয়েছিলেন।
স্পিলান বলেছিলেন, লেহি যখন বিশ্রামাগার থেকে আলেকজান্দ্রার বের হওয়ার জন্য অপেক্ষা করছিল, তখন তিনি সিদ্ধান্ত নিচ্ছিলেন যে তাকে ডাকাতি করা হবে কি না। স্পিলান বলেছিলেন যে তার মক্কেল ঝাপকে আঘাত করার ইচ্ছা করেননি, এবং বাথরুমে তাদের ধস্তাধস্তি স্বতঃস্ফূর্তভাবে ছড়িয়ে পড়ে। তিনি অভিযোগ করেছিলেন যে আসামী কেবল এমন একটি পরিস্থিতিতে প্রতিক্রিয়া দেখাচ্ছে যা নিয়ন্ত্রণের বাইরে চলে গিয়েছিল।
গোয়া বিধানসভা নির্বাচন, ২০১৭
২০১৭ সালের গোয়া বিধানসভা নির্বাচন ৪ ফেব্রুয়ারি ২০১৭-এ সপ্তম গোয়া বিধানসভার ৪০ জন সদস্যকে নির্বাচিত করার জন্য অনুষ্ঠিত হয়েছিল, কারণ ষষ্ঠ বিধানসভার মেয়াদ ১৮ মার্চ, ২০১৭-এ শেষ হয়েছিল। ২০১৭ সালের নির্বাচনে পুরো গোয়া রাজ্যে ভিভিপ্যাট-যুক্ত ইভিএম ব্যবহার করা হয়েছিল, যেটি প্রথমবার ভারতে একটি সম্পূর্ণ রাজ্য ভিভিপ্যাট প্রয়োগ করতে দেখেছিল।  <section end="Lead" />
পটভূমি
বিধানসভার মেয়াদ ১৮ মার্চ ২০১৭-এ শেষ হয়েছে। গত নির্বাচনের ফলে মনোহর পারিকরের নেতৃত্বাধীন ভারতীয় জনতা পার্টি ২১ আসনের সংখ্যাগরিষ্ঠতা পায়। পরিকর মুখ্যমন্ত্রী নির্বাচিত হন। ২০১৪ সালে, প্রতিরক্ষা মন্ত্রী হিসাবে মনোনীত হওয়ার কারণে তাকে পদত্যাগ করতে হয়েছে। পর্রিকরের উত্তরসূরি হিসেবে মুখ্যমন্ত্রী হিসেবে শপথ নিয়েছেন লক্ষ্মীকান্ত পারসেকর।
ফলাফল
<section begin=Results /> ! style="text-align:left;" rowspan="2" colspan="2" width="485"| দল ও জোট ! colspan="3"| জনপ্রিয় ভোট ! colspan="2"| আসন ! width="70"| ভোট ! width="45"| % ! width="45"| ± % ! width="30"| বিজয়ী ! width="30"| +/− ! colspan="9" | <section end=Results />
রাজা আল গুরগ
রাজা আল গুরগ হচ্ছেন দুবাই, সংযুক্ত আরব আমিরাত-এ বসবাসকারী একজন ব্যবসায়ী নারী। তিনি ঈসা সালেহ আল গুরগ গ্রুপের ব্যবস্থাপনা পরিচালক এবং দুবাই চেম্বার অফ কমার্স অ্যান্ড ইন্ডাস্ট্রি এর বোর্ড সদস্য। গালফ বিসনেস ম্যাগাজিনের সংকলিত ১০০ সর্বাধিক প্রভাবশালী আরব ব্যক্তির তালিকায় ২০১৮-এ রাজা ঈসা সালেহ আল গুরগকে ২৮ তম স্থানে স্থান দেওয়া হয়েছে। ফোর্বস মিডিল ইস্টের ২০১৭ র্যাংকিংয়ে তিনি সবচেয়ে প্রভাবশালী আমিরাতি নারী ব্যবসায়ী এবং ২০১৭ সালের ফোর্বস মিডিল ইস্টের আরব বিশ্বের ১০০ সর্বাধিক প্রভাবশালী নারী ব্যবসায়ীর তালিকায় তিনি ৩য় অন্যতম প্রভাবশালী ব্যবসায়ী। ২০১৭-এ ফোর্বসের 'বিশ্বের সবচেয়ে প্রভাবশালী ১০০ নারী' তালিকায় তিনি ৯০তম অবস্থানে ছিলেন।
ইতিবৃত্ত
সেপ্টেম্বর ২০০৩-এ, আল গুরগ, শেখা লুবনা আল-কাশিমি সহ, দুবাই ব্যবসায়ী প্রতিনিধিদলকে ইউএস- আরব অর্থনৈতিক ফোরামে নেতৃত্ব দেন।
অন্যান্য অবস্থান
ঈসা সালেহ আল গুরগ গ্রুপের ব্যবস্থাপনা পরিচালক ছাড়াও আল গুরগ অন্যান্য বেশ কয়েকটি সংস্থা এবং প্রতিষ্ঠানের সঙ্গে যুক্ত রয়েছেন। তিনি দুবাই বিজনেস উইমেন কাউন্সিল এর সভাপতি; দুবাই হেলথকেয়ার সিটি অথরিটি-এর পরিচালনা পর্ষদের ভাইস চেয়ারম্যান; দুবাই চেম্বার অব কমার্স এন্ড ইন্ডাস্ট্রি (ডিসিসিআই) ও দুবাই মহিলা সমিতির বোর্ড সদস্য। এইচএসবিসি ব্যাংক মিডিল ইস্ট লিমিটেডের বোর্ডের প্রথম আমিরাতি মহিলা রাজা আল গুরগ এবং কোটস ব্যাংকের উপদেষ্টা পর্ষদেও রয়েছেন, মোহাম্মদ বিন রশিদ আল মকতুম গ্লোবাল ইনিশিয়েটিভস - মধ্য প্রাচ্যের বৃহত্তম উন্নয়ন ও সম্প্রদায় ফাউন্ডেশনগুলোর মধ্যে একটি, রাজা আল গুরগ এটির ট্রাস্টি বোর্ডে রয়েছেন।
অশোক রাজপথ
অশোক রাজপথ (Hindi: अशोक राजपथ) হল ভারতের বিহার রাজ্যের রাজধানী পাটনা শহরের একটি রাস্তা। এই রাস্তাটি মৌর্য সম্রাট অশোকের নামে নামাঙ্কিত। তিনি খ্রিস্টপূর্ব ২৬৯ থেকে ২৩২ অব্দের মধ্যবর্তী সময়ে ভারতীয় উপমহাদেশ শাসন করেছিলেন। অশোক রাজপথে পাটনার সঙ্গে পাটনা সাহিবকে যুক্ত করেছে। গোলঘর থেকে শুরু করে এই রাস্তাটি গঙ্গা নদীর সমান্তরালে গিয়ে দিদারগঞ্জে শেষ হয়েছে। এই রাস্তার এক দিকে অনেকগুলি বাজার ও অন্যদিকে পাটনা বিশ্ববিদ্যালয় অবস্থিত হওয়ায় এটি একটি ব্যস্ত রাস্তা। পাটনার কয়েকটি ঐতিহাসিক স্থান এই রাস্তার ধারে অবস্থিত। এগুলি হল: গোলঘর, গান্ধী ময়দান, ক্রাইস্ট চার্চ, কার্গিল চক, পাটনা বিশ্ববিদ্যালয় (পাটনা কলেজ, সায়েন্স কলেজ ও অন্যান্য কলেজ সহ), পিএমসিএইচ, ন্যাশনাল ইনস্টিটিউট অফ টেকনোলজি, পাটনা, পাথার কি মসজিদ, তখত শ্রী হরমন্দির সাহিব ইত্যাদি। অশোক রাজপথ সংলগ্ন এলাকা পাটনা পুলিশের পিরবাহোর থানার অন্তর্গত।
ডেনীয় সুপারলিগা
ডেনীয় সুপারলিগা (Superligaen,, Danish Superliga) হচ্ছে পুরুষদের ফুটবল ক্লাবগুলোর মধ্যে আয়োজিত একটি ডেনীয় পেশাদার লিগ। এই লিগটি ডেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ডেনীয় ফুটবল ইউনিয়ন দ্বারা পরিচালিত ডেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে দুই গ্রুপের পয়েন্ট তালিকার চতুর্থ দল দুটি ডেনীয় ১ম বিভাগে অবনমিত হয়।
মানিকগঞ্জ সদর উপজেলা
মানিকগঞ্জ সদর বাংলাদেশের মানিকগঞ্জ জেলার অন্তর্গত একটি উপজেলা।
অবস্থান ও আয়তন
মানিকগঞ্জ সদর উপজেলা (মানিকগঞ্জ জেলা) আয়তন: ২১৪.৮১ বর্গ কিমি। অবস্থান: ২৩°৪২´ থেকে ২৩°৫৫´ উত্তর অক্ষাংশ এবং ৮৯°৫৮´ থেকে ৯০°০৭´ পূর্ব দ্রাঘিমাংশ। সীমানা: উত্তরে সাটুরিয়া উপজেলা, দক্ষিণে নবাবগঞ্জ উপজেলা ও হরিরামপুর উপজেলা, পূর্বে সিঙ্গাইর উপজেলা ও ধামরাই উপজেলা, পশ্চিমে হরিরামপুর উপজেলা ও ঘিওর উপজেলা।
প্রশাসনিক এলাকা
মানিকগঞ্জ সদর উপজেলায় ১টি পৌরসভা ও ৮টি ইউনিয়ন রয়েছে।
পৌরসভা হচ্ছে -
শিক্ষার হার
শিক্ষা প্রতিষ্ঠান গড় হার ৫১.৫৭%; পুরুষ ৫৬.৬৬%, মহিলা ৪৬.৫৪%।
ঐতিহাসিক নিদর্শন ও ঐতিহ্য
প্রাচীন নিদর্শনাদি ও প্রত্নসম্পদ মানিকগঞ্জ জামে মসজিদ, শ্রীশ্রী আনন্দময়ী কালীবাড়ি (১৮৯৫), রজনী ভবন ও ঝোভাত ভবন (গঙ্গাধর পট্টি), মত্ত মঠ (১৮৯৪), নারায়ণ সাধুর আশ্রম (১৩৪৮ বঙ্গাব্দ), ইসু বাবুর কাচারি (হিজুলী), শিববাড়ি মন্দির, বাইমাইলের নীলকুঠি, মেন্দীবাগ মাঠ, ইতকান স্কুল
আবদুল মান্নান (বীর বিক্রম)
শহীদ আবদুল মান্নান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ আবদুল মান্নানের জন্ম কুমিল্লা জেলার মুরাদনগর উপজেলার সিদ্ধেশ্বরী গ্রামে। তার বাবার নাম আলতাফ আলী এবং মায়ের নাম জোলেখা বেগম। তার স্ত্রীর নাম সোনাভান বিবি। তাদের এক মেয়ে।
কর্মজীবন
আবদুল মান্নান চাকরি করতেন পাকিস্তান সেনাবাহিনীর ইস্ট বেঙ্গল রেজিমেন্টে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। পরে যুদ্ধ করেন ২ নম্বর সেক্টরে। কুমিল্লা জেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।
মুক্তিযুদ্ধে ভূমিকা
কুমিল্লা জেলার চৌদ্দগ্রাম জেলা শহরের দক্ষিণে। চৌদ্দগ্রামের পূর্ব পাশে ভারতের ত্রিপুরা রাজ্যের সীমান্ত। ঢাকা-চট্টগ্রাম মহাসড়ক চৌদ্দগ্রামের ওপর দিয়ে। এ সড়কের কিছু অংশ সীমান্তের খুব কাছ দিয়ে। ১৯৭১ সালে মুক্তিযুদ্ধ চলাকালে পাকিস্তান সেনাবাহিনী এ সড়কে নিয়মিত টহল দিত। চৌদ্দগ্রাম-মিয়াবাজারসহ বিভিন্ন স্থানে ছিল তাদের ক্যাম্প। মুক্তিযোদ্ধারা প্রায়ই সীমান্ত অতিক্রম করে টহল দলের ওপর বা ওই সব ক্যাম্পে আক্রমণ করতেন। এরই ধারাবাহিকতায় অক্টোবর মাসের মাঝামাঝি আবদুল মান্নানসহ মুক্তিযোদ্ধাদের একটি দল সীমান্ত অতিক্রম করে চৌদ্দগ্রামে অবস্থান নেয়। তাদের লক্ষ্য পাকিস্তানি সেনাদের ওপর অতর্কিতে আক্রমণ করা। চৌদ্দগ্রামে পৌঁছে মুক্তিযোদ্ধারা খবর পান, পাকিস্তানি সেনাদের একটি টহল দল কুমিল্লা থেকে ঢাকা-চট্টগ্রাম মহাসড়ক দিয়ে ফেনীর দিকে গেছে। মুক্তিযোদ্ধারা সিদ্ধান্ত নেন, পাকিস্তান সেনাবাহিনীর টহল দল যখন ফিরে আসবে, তখন তারা আক্রমণ করবেন। ওই দলে সেনা কতজন, তাদের শক্তি কী—এ খবর তারা পাননি। এর পরও মুক্তিযোদ্ধারা আক্রমণ করার দুঃসাহসী সিদ্ধান্ত নেন। এরপর আবদুল মান্নানসহ মুক্তিযোদ্ধারা দ্রুত অবস্থান নেন ওই সড়কের সদর উপজেলার অন্তর্গত হাজতখোলা নামক স্থানে। মুক্তিযোদ্ধাদের বেশির ভাগের কাছে হালকা অস্ত্র—স্টেনগান, রাইফেল ও কিছু হ্যান্ডগ্রেনেড। ভারী অস্ত্র বলতে একটি এলএমজি ও দু-তিনটি এসএমজি। তাই সম্বল করে তারা সেখানে অপেক্ষায় থাকেন পাকিস্তানি সেনাবাহিনীর টহল দলের জন্য। তারপর সময় গড়াতে থাকে। একসময় সেখানে উপস্থিত হয় পাকিস্তানি সেনাদের টহল দল। আবদুল মান্নান ও তার সহযোদ্ধারা অতর্কিতে আক্রমণ করেন। আকস্মিক আক্রমণে পাকিস্তানি সেনারা হকচকিত। তবে নিমিষেই তারা পাল্টা আক্রমণ শুরু করে। পাকিস্তানি সেনা সংখ্যায় ছিল মুক্তিযোদ্ধাদের চেয়ে বেশি। অস্ত্রশস্ত্রও ছিল অত্যাধুনিক। একপর্যায়ে পাকিস্তানি সেনাদের পাল্টা আক্রমণের তীব্রতা আরও বেড়ে যায়। এ রকম পরিস্থিতিতে সম্মুখযুদ্ধ করা ছাড়া আর কোনো গত্যন্তর থাকে না। আবদুল মান্নান ও তার সহযোদ্ধারা এতে বিচলিত হননি। সাহসিকতার সঙ্গে আক্রমণ মোকাবিলা করেন। তাদের নির্ভুল গুলিবর্ষণে হতাহত হয় অনেক পাকিস্তানি সেনা। এই সম্মুখযুদ্ধে শেষ পর্যন্ত মুক্তিযোদ্ধারাই জয়ী হন। পাকিস্তানি সেনারা বিপুল ক্ষয়ক্ষতি স্বীকার করে নিহত ও আহত সেনাদের নিয়ে কুমিল্লায় পালিয়ে যায়। কিন্তু যুদ্ধের একপর্যায়ে বুকে গুলিবিদ্ধ হয়ে শহীদ হন আবদুল মান্নান। সহযোদ্ধারা তাকে উদ্ধার করার আগেই নিভে যায় তার জীবনপ্রদীপ। যুদ্ধশেষে সহযোদ্ধারা তার মরদেহ সমাহিত করেন পাশের মিজি বাড়িতে।
হুয়ান রোমান রিকেল্‌মে
হুয়ান রোমান রিকেল্‌মে (Juan Román Riquelme, ; জন্ম ২৪ জুন ১৯৭৮) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে বোকা জুনিয়র্সের হয়ে খেলেন। নিজের প্রজন্মের অন্যতম প্রতিভাবান এই ফুটবলার সৃষ্টিশীল পাসিং দক্ষতার কারণে অধিক পরিচিত। একজন প্লেমেকার হিসেবে, তার মধ্যে পাসিং, ড্রিবলিং এবং মাঝমাঠ থেকে গোল করার ক্ষমতা দারুনভাবে রয়েছে। তিনি তার কর্মজীবনের অধিকাংশ সময়ই কাটিয়েছেন বোকা জুনিয়র্সে, এছাড়া স্পেনে ভিয়ারিয়ালের হয়েও তিনি বেশ কিছু সময় কাটিয়েছেন। তিনি চারবার আর্জেন্টিনার বর্ষসেরা ফুটবলার নির্বাচিত হন। রিকেল্‌মে আর্জেন্টিনা জাতীয় দলের হয়ে ২০০৬ বিশ্বকাপ এবং দুইটি কোপা আমেরিকায় অংশগ্রহণ করেন।
প্রারম্ভিক সময়
রিকেল্‌মে একটি দরিদ্র এবং নত পরিবারে জন্মগ্রহণ করেন। বাবা-মা’র এগারো সন্তানের মধ্যে তিনি ছিলেন সবার বড়। আর্জেন্টিনার ১৯৭৮ বিশ্বকাপ জয়ের একদিন আগে তার জন্ম হয়। সান ফের্নান্দোর স্থানীয় ক্লাবগুলোতে খেলার মাধ্যমে রিকেল্‌মে ফুটবল খেলা শুরু করেন। তিনি আর্জেন্টিনোস জুনিয়র্সে যোগ দেন। সেখানে তিনি সেন্ট্রাল মিডফিল্ডার হিসেবে খেলতে শুরু করেন। আর্জেন্টিনোস জুনিয়র্সের যুব দলে খেলার সময় তিনি বোকা জুনিয়র্স এবং রিভার প্লেটের নজরে আসেন। ১৯৯৫ সালে, তিনি আর্জেন্টিনোস জুনিয়র্স অনূর্ধ্ব ২০ দল থেকে বোকা জুনিয়র্স অনূর্ধ্ব ২০ দলে ৮০০,০০০ মার্কিন ডলারের বিনিময়ে স্থানান্তরিত হন।
বার্সেলোনা
২০০২ সালের নভেম্বরের শেষ দিকে, ১১ মিলিয়ন ইউরো স্থানান্তর ফি এর বিনিময়ে স্পেনীয় ক্লাব বার্সেলোনায় পাড়ি জমান রিকেল্‌মে। বোকা থেকে তার প্রস্থানের কিছুদিন আগে তার ভাই ক্রিস্তিয়ানকে অপহরণ করা হয়। রিকেল্‌মে তার ভাইয়ের মুক্তির জন্য আলোচনা করেন এবং অবশেষে মুক্তিপণ পরিশোধ করেন, পরবর্তীতে তিনি প্রকাশ করেন যে এটি তার বোকা ত্যাগ করার অন্যতম কারণ ছিল।
বার্সেলোনার তত্‍কালীন ম্যানেজার লুইস ফন গাল রিকেল্‌মের স্থানান্তরকে “রাজনৈতিক চুক্তি” হিসেবে উল্লেখ করেন এবং তাকে উপেক্ষা করতে থাকেন। ফন গাল তাকে খুব কম খেলাতেই দলে রাখতেন এবং উইঙ্গার হিসেবে মাঠে নামাতেন। তিনি ফর্মহীন হয়ে পড়েন এবং দলের প্রথম একাদশে নিজের জায়গা হারিয়ে ফেলেন। তিনি প্রধানত কোপা দেল রে’র খেলায় মাঠে নামতেন। চ্যাম্পিয়নস লীগের গ্রুপ পর্বে ক্লাব ব্রুগে কে.ভি. এর বিপক্ষে তিনি প্রথম একাদশে জায়গা পান এবং বার্সেলোনার পক্ষে খেলার একমাত্র গোলটি করেন।
২০০৫–০৬ মৌসুম
২০০৫ সালে ভিয়ারিয়ালে একটি ট্রেনিং সেশনে [[দিয়েগো ফরলান এবং সেবাস্তিয়ান ভিয়েরার সাথে রিকেল্‌মে।|thumb|right|215px]] ২০০৫ সালের জুনে, প্রায় ৮ মিলিয়ন ইউরোর বিনিময়ে স্থায়িভাবে ভিয়ারিয়ালে যোগ দেন রিকেল্‌মে। তিনি ভিয়ারিয়ালের সাথে চার বছরের চুক্তি সাক্ষর করেন।
বার্সেলোনা থেকে রিকেল্‌মের ভিয়ারিয়ালে স্থানান্তরের চুক্তি কিছুটা অদ্ভুত ধরনের ছিল। ২০০৫ সালের ৭ ডিসেম্বর, ভিয়ারিয়াল যখন ফরাসি ক্লাব লিলে ওএসসিকে ১–০ গোলের ব্যবধানে হারিয়ে, ইংরেজ ক্লাব ম্যানচেস্টার ইউনাইটেডকে চ্যাম্পিয়নস লীগের গ্রুপ পর্ব থেকে বিদায় করে নিজেদের অভিষেক মৌসুমেই নকআউট পর্বে পৌছায়, তখন চুক্তির শর্ত অনুসারে তাদরকে বার্সার কাছে ১ মিলিয়ন ইউরো পরিশোধ করতে হয়। এছাড়া চুক্তিতে আরও দুটি শর্ত ছিল, যদি ভিয়ারিয়াল ২০০৫–০৬ মৌসুমে লীগে চতুর্থ অবস্থানের মধ্যে থেকে লীগ শেষ করে তাহলে তাদেরকে আরও ১ মিলিয়ন ইউরো পরিশোধ করতে হবে এবং ২০০৬–০৭ মৌসুমের ক্ষেত্রেও একই শর্ত প্রযোজ্য ছিল।
চ্যাম্পিয়নস লীগের শেষ চারে পৌছানোর পর, ২০০৬ সালের ২৫ এপ্রিল, আর্সেনালের বিপক্ষে রিকেল্‌মের একটি পেনাল্টি কিক ঠেকিয়ে দেন ইয়েন্স লেহমান ফলে খেলাটি অতিরিক্ত সময়ে গড়ায় এবং শেষ পর্যন্ত গোলশূন্য ড্র হয়।
২০০৬–০৭ মৌসুম
২০০৬–০৭ লা লিগা মৌসুমে রিকেল্‌মে তার প্রথম গোল করেন ২৪ সেপ্টেম্বর রিয়াল জারাগোজার বিপক্ষে। ঐ খেলায় ভিয়ারিয়াল ৩–২ গোলের ব্যবধানে জয় লাভ করে। খেলার ৭৯তম মিনিটে পেনাল্টি থেকে তিনি গোল করেন। ২০০৬–০৭ মৌসুমের প্রথমার্ধ্বে রিকেল্‌মে মাত্র ১৩টি খেলায় মাঠে নামেন এবং ২০০৬–০৭ কোপা দেল রেতে তাকে কোন খেলাতেই মাঠে দেখা যায়নি।
ধার হিসেবে বোকা জুনিয়র্সে
২০০৭ সালের ফেব্রুয়ারি থেকে ৩০ জুন পর্যন্ত পাঁচ মাসের ধারে বোকা জুনিয়র্সে যোগ দেন রিকেল্‌মে। ২০০৭–০৮ আর্জেন্টিনীয় প্রিমেরা দিভিসিওনের ২০০৭ তর্নিও ক্লাউসুরায় বোকার হয়ে যোগ দেন তিনি। ১৭ ফেব্রুয়ারি, রোজারিও সেন্ট্রালের বিপক্ষে তার অভিষেক হয়। খেলাটি ১–১ গোলে ড্র হয়। বোকার হয়ে তিনি প্রথম গোল করেন ৯ মার্চ ইন্দিপেন্দিয়েন্তের বিপক্ষে। খেলার ৫৪তম মিনিটে গোল করে তিনি দলকে সমতায় ফেরান। খেলাটি শেষ পর্যন্ত ১–১ গোলে ড্র হয়। ২০০৭ কোপা লিবের্তাদোরেসে তিনি প্রথম গোল করেন ২২ মার্চ গ্রুপ পর্বের তৃতীয় খেলায় মেক্সিকোর ক্লাব তলুকার বিপক্ষে। তিনি খেলার ২৩তম মিনিটে গোল করেন, খেলায় শেষ পর্যন্ত ৩–০ গোলের ব্যবধানে জয় লাভ করে বোকা জুনিয়র্স। গ্রুপ পর্বে ১০ পয়েন্ট নিয়ে দ্বিতীয় স্থান অর্জন করে নকআউট পর্বে খেলার সুযোগ লাভ করে বোকা। ২০০৭ কোপা লিবের্তাদোরেসের নকআউট পর্বে ভেলেজ সার্সফিল্ডের মুখোমুখি হয় বোকা। ২ মে, ১ম লেগের খেলায় ১ম মিনিটেই একটি গোল করেন রিকেল্‌মে, খেলায় বোকা ৩–০ গোলের ব্যবধানে জয় লাভ করে। কোয়ার্টার ফাইনালে বোকা মুখোমুখি হয় প্যারাগুয়ের ক্লাব লিবের্তাদের। ২৪ মে, কোয়ার্টার-ফাইনালের ২য় লেগের খেলার ৬১তম মিনিটে বোকার হয়ে গোল করেন রিকেল্‌মে। তার এই গোলে খেলায় ১–০ তে এগিয়ে যায় বোকা, শেষ পর্যন্ত খেলায় ২–০ গোলের ব্যবধানে তারা জয় লাভ করে। দুই লেগ মিলিয়ে ৩–১ গোল ব্যবধানে তারা সেমি-ফাইনালে পৌছায়। ৭ জুন, সেমি-ফাইনালের দ্বিতীয় লেগে কলম্বিয়ার ক্লাব কুকুতা দেপোর্তিভোর বিপক্ষে খেলার ৪৪তম মিনিটে ফ্রি কিক থেকে গোল করে বোকাকে ১–০ গোলে এগিয়ে নিয়ে যান রিকেল্‌মে। শেষ পর্যন্ত খেলায় ৩–০ গোলের ব্যবধানে জয় লাভ করে বোকা। সেমি-ফাইনালের দুই লেগ মিলিয়ে ৪–১ গোল ব্যবধানে তারা ফাইনালে পৌছায়। ফাইনালে ব্রাজিলীয় ক্লাব গ্রেমিওর মুখোমুখি হয় বোকা। ১৩ জুন, প্রথম লেগের খেলায় বোকার প্রথম গোলে রিকেল্‌মে সহায়তা করেন। তিনি ফ্রি কিক থেকে স্ট্রাইকার মার্তিন পালের্মোর কাছে বল পাঠান যিনি বলটি গোলপোস্টের সামনে রদ্রিগো পালাসিওকে পাস করেন এবং পালাসিও ১৮তম মিনিটে খেলার প্রথম গোলটি করেন। খেলার দ্বিতীয়ার্ধ্বে, ৭৩তম মিনিটে ফ্রি কিক থেকে গোল করেন রিকেল্‌মে। শেষ পর্যন্ত খেলায় ৩–০ গোলের ব্যবধানে জয় লাভ করে বোকা। ২০ জুন দ্বিতীয় লেগে, রিকেল্‌মে জোড়া গোল করেন এবং দলকে ২–০ গোলের জয় এনে দেন। এতে করে ৬ষ্ঠ বারের মত বোকা কোপা লিবের্তাদোরেস শিরোপা জিতে। বোকা জুনিয়র্স ২০০৭ ফিফা ক্লাব বিশ্বকাপে অংশগ্রহণের সুযোগ পেয়ে যায় এবং রিকেল্‌মে প্রতিযোগিতার সবচেয়ে মূল্যবান খেলোয়াড়ের পুরস্কার জিতেন।
২০০৭–০৮ মৌসুম
২০০৭ সালের আগস্টে, প্রতিবেদন প্রকাশিত হয় যে বোকা রিকেল্‌মের সাথে পুনরায় চুক্তি সাক্ষর করার আশা ছেড়ে দিয়েছে। অবশ্য, কিছু দিন পরেই পরিস্থিতির পরিবর্তন ঘটে, দলটির পরিচালক হুয়ান কার্লোস ক্রেসপি আশা প্রকাশ করেন যে রিকেল্‌মে দশ দিনের মধ্যেই ফিরে আসবেন। আলাপ-আলোচনা স্থগিত হয়ে যায় যখন ভিয়ারিয়াল রিকেল্‌মেকে ৪ মিলিয়ন ইউরো, মাউরো বোসেই অথবা জনাথান মাইদানার অর্ধেক সত্ত্ব এবং রদ্রিগো পালাসিওর বিনিময়ে দেওয়ার প্রস্তাব রাখে এবং বোকা জুনিয়র্স কর্তৃক তা প্রত্যাখ্যান করা হয়। ২০০৭ সালের ৩০ আগস্ট ঘোষণা করা হয় যে রিকেল্‌মে ৮ মিলিয়ন ইউরোর বিনিময়ে আতলেতিকো মাদ্রিদের সাথে চুক্তি স্বাক্ষর করেছেন। অবশ্য, এই চুক্তি একদম শেষ সময়ে এসে বাতিল করা হয় এবং রিকেল্‌মে ভিয়ারিয়ালের খেলোয়াড় হিসেবেই রয়ে যান। তাকে ২০০৭–০৮ লা লিগার জন্য ১৬ নম্বর জার্সি দেওয়া হয়। ২০০৭ সালের ২৬ নভেম্বর, রিকেল্‌মে ভিয়ারিয়ালের সাথে একটি মতৈক্যে পৌছান এবং ২০০৮ এর জানুয়ারিতে স্থানান্তর মৌসুম শুরু হলে তাকে পুনরায় বোকা জুনিয়র্সে যোগ দেওয়ার জন্য ছাড় দেওয়া হয়। বোকা জুনিয়র্স রিকেল্‌মের জন্য ভিয়ারিয়ালকে ১৫,০০০,০০০ মার্কিন ডলার পরিশোধ করার সিদ্ধান্ত নেয়, সেই সাথে ২০০৭–০৮ মৌসুমের অবশিষ্ট সময়ের জন্য বোকার পক্ষে রিকেল্‌মের পারিশ্রমিক পরিশোধ করার দায়িত্ব ভিয়ারিয়ালের, যার পরিমাণ ছিল প্রায় ৩ মিলিয়ন ইউরো। রিকেল্‌মে ২০০৭ সালের শেষ থেকে ২০১০ সাল পর্যন্ত মেয়াদের চুক্তি সাক্ষর করেন। তিনি ২০০৭ ফিফা ক্লাব বিশ্বকাপে অংশগ্রহণে অপারগ ছিলেন, কেননা তিনি সময়মত ফিফা কর্তৃক নিবন্ধিত হতে পারেননি। ২০০৭–০৮ আর্জেন্টাইন প্রিমেরা দিভিসিওনে তিনি মাত্র ১০টি খেলায় মাঠে নামেন এবং একটি গোল করেন। ২০০৭–০৮ মৌসুমে রিকেল্‌মে প্রথম মাঠে নামেন ২০০৮ তর্নিও ক্লাউসুরাতে রোজারিও সেন্ট্রালের বিপক্ষে খেলায়, যা ১–১ গোলে ড্র হয়। ২০০৮ সালের ৪ মে, সুপারক্ল্যাসিকোতে রিভার প্লেটের বিপক্ষে সেবাস্তিয়ান বাত্তাগ্‌লিয়ার গোলে তিনি সহায়তা করেন। খেলার ১৪তম মিনিটে রিকেল্‌মে একটি কর্নার কিক নেন, যা বাত্তাগ্‌লিয়া হেডের মাধ্যমে গোলে পরিণত করেন। ২০০৮ সালের ২২ এপ্রিল, কোপা লিবের্তাদোরেসে বোকার গ্রুপ পর্বের শেষ খেলায় মারাকাইবোর বিপক্ষে গাব্রিয়েল পালেত্তার গোলে সহায়তা করেন রিকেল্‌মে, খেলার ১০ম মিনিটে ফ্রি কিক থেকে তার বাড়ানো শট হেডের মাধ্যমে গোলে পরিণত করেন পালেত্তা। খেলার ৭৪তম মিনিটে তিনি বোকার তৃতীয় গোলটি করেন। খেলায় শেষ পর্যন্ত তারা ৩–০ গোলের ব্যবধানে জয় লাভ করে। তারা গ্রুপে দ্বিতীয় স্থানে থেকে দ্বিতীয় পর্বের টিকিট নিশ্চিত করে। ২০০৮ সালের ৩০ এপ্রিল, দ্বিতীয় পর্বের প্রথম লেগে, খেলার ৬ষ্ঠ মিনিটে আলভারো রাফায়েল গঞ্জালেজের বাড়ানো পাস থেকে রিকেল্‌মে একটি গোল করেন। খেলায় বোকা ২–১ গোলের ব্যবধানে জয় লাভ করে এবং পরবর্তীতে দুই লেগে ৪–২ গোল ব্যবধানে জয় লাভ করে। সেমি-ফাইনালে বোকা ফ্লুমিনেন্সের মুখোমুখি হয়। ২০০৮ সালের ২৮ মে, প্রথম লেগে রিকেল্‌মে খেলার ১২তম মিনিটে রদ্রিগো পালাসিওর বাড়ানো বল থেকে গোল করেন। খেলার ৬৫তম মিনিটে তিনি ফ্রি কিক থেকে আরেকটি গোল করেন। খেলাটি ২–২ গোলে ড্র হয়। দ্বিতীয় লেগে ফ্রুমিনেন্সে বোকা জুনিয়র্সকে ৩–১ গোলের ব্যবধানে পরাজিত করে। দুই লেগে ৫–৩ গোল ব্যবধানে পরাজিত হয়ে প্রতিযোগিতা থেকে বিদায় নেয় আর্জেন্টিনীয় দলটি। বোকা জুনিয়র্সের বিদায় নেওয়ার আগ পর্যন্ত প্রতিযোগিতায় ৪টি গোল করেন রিকেল্‌মে।
২০০৮–০৯ মৌসুম
২০০৮ সালের অক্টোবরে, হুলিও সিজার কাসেরেস সতীর্থ হুয়ান রোমান রিকেল্‌মের সাথে দ্বন্দ্বে জড়িয়ে পড়েন। প্যারাগুয়ের রেডিও আসুনসিওনকে দেয়া এক সাক্ষাতকারে তিনি বলেন যে ক্লাবের হয়ে রিকেলমে সব খেলায় এক রকম খেলেন না, যখন তিনি দেশের হয়ে খেলেন, তখন তার মধ্যে অধিক প্রেরণা দেখা যায়। রিকেল্‌মে ফক্স স্পোর্টস কেবল চ্যানেলে টেলিফোন সাক্ষাতকারের মাধ্যমে এর সাড়া দেন। তিনি বলেন, “সে জানেনা আমি ক্লাবের জন্য কেমন অনুভব করি। অন্য খেলোয়াড়দের মত আমিও খেলার পূববর্তী মনোযোগ আকর্ষণে অংশগ্রহন করি এবং আমার কোন ছুটিও নেই কারণ আমি (অলিম্পিক) গেমসে খেলতে চেয়েছিলাম। যখন আমরা স্বর্ণ জিতি, আমি বিমানবন্দরে ছুটে গিয়েছিলাম যেন আমি রিকোপা সুদামেরিকানা ২০০৮ এর ফাইনাল খেলতে পারি।” অবশ্য, ২০০৮ সালের ২১ অক্টোবর, রিভার প্লেটের বিপক্ষে বোকার ১–০ গোলের ব্যবধানে সুপারক্ল্যাসিকো ডার্বি জিতার পর কাসেরেস বলেন যে এই দ্বন্দ্বকে তারা পেছনে ফেলে এসেছেন, তিনি যোগ করেন যে তাদের মধ্য সম্পর্কেরও উন্নতি হয়েছে।
২০০৮ সালের ২৭ আগস্ট, আর্সেনাল দি সারান্দির বিপক্ষে ২০০৮ রিকোপা সুদামেরিকানার দ্বিতীয় লেগে খেলার ৯১তম মিনিটে ফ্রি-কিক থেকে গোল করে দলকে ২–২ গোলে সমতায় ফেরান রিকেল্‌মে। বোকা জুনিয়র্স দুই লেগ মিলিয়ে ৫–৩ গোল ব্যবধানে জয় লাভ করে।
২০০৯–১০ মৌসুম
২০১০ সালের ১২ এপ্রিল, [[আর্সেনাল দি সারান্দির বিপক্ষে বোকার ৪–০ গোলে জয়ের খেলায় গোল করছেন রিকেল্‌মে।|thumb|right|230px]] ২০১০ সালের ১২ এপ্রিল, আর্সেনাল দি সারান্দির বিপক্ষে খেলার ৪৭তম মিনিটে রিকেল্‌মে একটি গোল করেন, খেলায় বোকা ৪–০ গোলের ব্যবধানে জয় লাভ করে।
২০১১–১২ মৌসুম
২০১১–১২ আর্জেন্টাইন প্রিমেরা দিভিসিওনে রিকেল্‌মে প্রথম মাঠে নামেন ২০১১ সালের ১২ জুন, ২০১১ তর্নিও আপের্তুরায় বানফিল্ডের বিপক্ষে। খেলাটি ১–১ গোলে ড্র হয়। ২০১১ তর্নিও আপের্তুরায় তিনি তার প্রথম গোল করেন ১৫ আগস্ট ইউনিয়ন দি সান্তা ফে’র বিপক্ষে বোকার ৪–০ গোলে জয়ের খেলায়। খেলার ৮৩তম মিনিটে বোকার পক্ষে তৃতীয় গোলটি করেন তিনি। বোকা জুনিয়র্স ২০১১ তর্নিও ক্লাউসুরায় ১৯টি লীগ খেলায় অপরাজিত থেকে ৪৩ পয়েন্ট নিয়ে প্রথম স্থান অর্জন করে। চার বছরের মধ্যে প্রথমবারের মত তারা এই শিরোপা জিতে এবং ২০১২ কোপা লিবের্তাদোরেসে অংশগ্রহণের সুযোগ পায়।
২০১১–১২ কোপা আর্জেন্টিনায় রিকেল্‌মে প্রথম মাঠে নামেন ২০১২ সালের ২ ফেব্রুয়ারি, দেপোর্তিভো সান্তামারিনার বিপক্ষে। খেলাটি ১–১ গোলে ড্র হয়। রিকেল্‌মে ফাকুন্দো রনকাগ্‌লিয়ার গোলে সহায়তা করেন। খেলায় ৬৩তম মিনিটে ফ্রি-কিক থেকে রিকেল্‌মের লব শটটিকে হেডের মাধ্যমে গোলে পরিণত করেন রনকাগ্‌লিয়া। খেলাটি শেষ পর্যন্ত পেনাল্টি শুট-আউট পর্যন্ত গড়ায়, যা ৪–৩ ব্যবধানে জিতে বোকা জুনিয়র্স। ২০১২ তর্নিও ক্লাউসুরাতে রিকেল্‌মে প্রথম মাঠে নামেন ২০১২ ফেব্রুয়ারি ১০, অলিম্পো দি বাহিয়া ব্লাঙ্কার বিপক্ষে বোকার ২–০ গোলের ব্যবধানে জয়ের খেলায়। খেলার ৭৯তম মিনিটে ক্রিস্তিয়ান শ্যাভেজের বদলি হিসেবে তিনি মাঠে নামেন। চার দিন পর, ১৪ ফেব্রুয়ারি ভেনিজুয়েলার ক্লাব জামোরার বিপক্ষে ২০১২ কোপা লিবের্তাদোরেসে প্রথম মাঠে নামেন রিকল্‌মে। খেলাটি ০–০ গোলে ড্র হয়। ২০১২ তর্নিও ক্লাউসুরায় রিকেল্‌মে তার প্রথম গোল করেন ২৬ ফেব্রুয়ারি নিউওয়েল’স ওল্ড বয়েজের বিপক্ষে। খেলায় বোকা ২–০ গোলের ব্যবধানে জয় লাভ করে। খেলার ৮০তম মিনিটে তিনি গোলটি করেন। দুই সপ্তাহ পর, ১১ মার্চ, ইন্দিপেন্দিয়েন্তের বিপক্ষে বোকার পক্ষে খেলায় তৃতীয় গোলটি করেন রিকেল্‌মে। অবশ্য ঘরের মাঠে ৪–৫ গোলের ব্যবধানে পরাজিত হয় বোকা। এর দুই সপ্তাহ পর, ২৫ মার্চ, রিকেল্‌মে লানুসের বিপক্ষে একটি গোল করেন। তিনি খেলার ৪১তম মিনিটে গোল করে দলকে ২–০ গোল এগিয়ে নিয়ে যান। অবশ্য, লানুস দ্বিতীয়ার্ধে দুই গোল শোধ করলে, খেলটি ২–২ গোলে ড্র হয়। ১৮ এপ্রিল, কোপা লিবের্তাদোরেসের গ্রুপ পর্বে বোকার শেষ খেলায় জামোরার বিপক্ষে খেলার ৭৫তম মিনিটে রিকেল্‌মে একটি গোল করেন এবং দলকে ২–০ গোলের ব্যবধানে জয় এনে দেন। এই জয়ের মাধ্যমে ১৩ পয়েন্ট নিয়ে গ্রুপে তারা তৃতীয় স্থান অর্জন করে এবং প্রতিযোগিতার নকআউট পর্বে নিজেদের স্থান নিশ্চিত করে।
নকআউট পর্বে বোকা মুখোমুখি হয় চিলির ক্লাব ইউনিয়ন ইস্পানিওলার। ২ মে প্রথম লেগে, খেলার ২৫তম মিনিটে রিকেল্‌মে একটি গোল করে দলকে ১–০ গোলে এগিয়ে নিয়ে যান। খেলায় বোকার দ্বিতীয় গোলে রিকেল্‌মে সহায়তা করেন, তিনি বলটি গোলপোস্টের বাম দিকে থাকা পাবলো মুচের দিকে পাস করেন, যিনি গোলপোস্টের সামনে দাড়িয়ে থাকা সান্তিয়াগো সিলভার কাছে বলটি ক্রস করেন এবং তিনি হেড শটে তা গোলে পরিণত করেন। খেলায় শেষ পর্যন্ত ২–১ গোলের ব্যবধানে জয় লাভ করে বোকা। ৯ মে দ্বিতীয় লেগের খেলায়, রিকেল্‌মে বোকার প্রথম গোলে সহায়তা করেন। খেলার ২৬তম মিনিটে তার নেওয়া ফ্রি-কিক থেকে বল পেয়ে তা গোলে পরিণত করেন হুয়ান ইন্সাউরাল্‌দে। খেলার দ্বিতীয়ার্ধে, ৫০তম মিনিটে, রিকেল্‌মে ইউনিয়ন ইস্পানিওলার ডিফেন্ডারদের কাটিয়ে পাবলো মুচের দিকে বল পাস করলে, তিনি খেলায় বোকার দ্বিতীয় গোলটি করেন। খেলায় ৬৮তম মিনিটে রিকেল্‌মে বোকার তৃতীয় গোলটি করেন। প্রতিপক্ষের মাঠে খেলায় বোকা ৩–২ গোলের ব্যবধানে জয় লাভ করে।
কোপা লিবের্তাদোরেসের কোয়ার্টার-ফাইনালে বোকা মুখোমুখি হয় ব্রাজিলীয় ক্লাব ফ্লুমিনেন্সের। ১৭ মে, প্রথম লেগে রিকেল্‌মে খেলার একমাত্র গোলটিতে দলকে সহায়তা করেন। বোকা ১–০ গোলের ব্যবধানে জয় লাভ করে। ২৩ মে, দ্বিতীয় লেগের খেলাটি ১–১ গোলে ড্র হয়। এতে দুই লেগ মিলিয়ে ২–১ গোল ব্যবধানে বিজয়ী হয়ে সেমি-ফাইনালে পৌছায় বোকা। ২০১২ সালের ৩ জুন, কোপা আর্জেন্টিনার সেমি-ফাইনালে বোকা মুখোমুখি হয় আর্জেন্টিনার দ্বিতীয় বিভাগের ক্লাব দেপোর্তিভো মেরলোর। খেলার ৫৭তম মিনিটে রিকেল্‌মে গোল করে দলকে ১–০ ব্যবধানে এগিয়ে নিয়ে যান। অবশ্য পরবর্তীকালে দেপোর্তিভো মেরলো সমতায় ফিরলে খেলাটি পেনাল্টি শুট-আউট পর্যন্ত গড়ায়, যা বোকা ৫–৪ ব্যবধানে জিতে। কোপা লিবের্তাদোরেসের সেমি-ফাইনালে চিলিয় ক্লাব ইউনিভার্সিদাদ দি চিলিকে পরাজিত করার পর বোকা প্রতিযোগিতার দুই লেগের ফাইনালে ব্রাজিলীয় ক্লাব করিন্থিয়ান্সের মুখোমুখি হয়। রিকেল্‌মে বোকার হয়ে উভয় খেলায়ই অংশগ্রহণ করে। যদিও দুই লেগ তারা মিলিয়ে ৩–১ গোলের ব্যবধানে পরাজিত হয়। ৪ জুলাই, দ্বিতীয় লেগে ২–০ গোলের ব্যবধানে পরাজিত হওয়ার পর তাত্‍ক্ষণিকভাবে অবসরের ঘোষণা দেন ৩৪ বছর বয়সী রিকেল্‌মে। এ সম্পর্কে তিনি বলেন যে তিনি ক্লাব ছাড়তে যাচ্ছেন, কারণ খেলা চালিয়ে যাওয়ার মত ক্ষমতা তার মধ্যে আর অবশিষ্ট নেই। ক্লাবকে দেওয়ার মত কিছু তার মধ্যে আর নেই এবং ফুটবল থেকে তার বিরতির প্রয়োজন। ৮ আগস্ট, রিকেল্‌মের অনুপস্থিতিতে রেসিংকে ২–১ গোলের ব্যবধানে পরাজিত করে ২০১১–১২ কোপা আর্জেন্টিনা শিরোপা জিতে বোকা।
২০১২–১৩ স্থানান্তর জল্পনা
২০১২ সালের ১৮ অক্টোবর, প্রতিবেদন প্রকাশিত হয় যে অস্ট্রেলীয় এ-লীগের কোন একটি ক্লাব রিকেল্‌মের প্রতিনিধি দানিয়েল বলত্নিকফের সাথে যোগাযোগ করেছে এবং রিকেল্‌মের সাথে চুক্তি করার আগ্রহ প্রকাশ করেছে তবে বলত্নিকফ তা প্রত্যাখ্যান করেছেন। ২০১৩ সালের ৫ জানুয়ারি, প্রতিবেদন প্রকাশিত হয় যে রিকেল্‌মে মেজর লীগ সকারের দল চিভাস ইউএসএতে প্রায় যোগদান করে ফেলেছেন। ২০১৩ সালের জানুয়ারিতে, অনেক জল্পনা-কল্পনার পর রিকেল্‌মে পালমেইরাসে যোগদানের চেষ্টা করেন, তবে ক্লাবের নতুন নিযুক্ত প্রেসিডেন্ট পাওলো নব্রে ঘোষণা করেন যে পালমেইরাস অর্থনৈতিক শর্তাবলী এবং রিকেল্‌মের মূল্যের কারণে চুক্তি করবেনা।
২০১৩ সালের ২৬ জানুয়ারি, রিকেল্‌মে স্বীকার করেন যে তার শেষ বিকল্প হল আর্জেন্টিনোস জুনিয়র্স বা টাইগ্রের হয়ে খেলা। ২০১৩ সালের ৩০ জানুয়ারি, দাপ্তরিকভাবে প্রতিবেদন প্রকাশিত হয় যে আর্জেন্টিনোস জুনিয়র্সের প্রেসিডেন্ট লুইস সেগুইরা ঘোষণা করেন যে ক্লাবের পক্ষ থেকে রিকেল্‌মের কাছে একটি প্রস্তাব প্রদান করা হবে। ২০১৩ সালের ৩১ জানুয়ারি, প্রতিবেদন প্রকাশিত হয় যে রিকেল্‌মে টাইগ্রের ব্যবস্থাপক সার্হিও মাসার কাছে গিয়েছেন, ক্লাবে তার যোগদানের সম্ভাবনা সম্পর্কে আলোচনা করতে। ২০১৩ সালের ৩ ফেব্রুয়ারি, প্রতিবেদন প্রকাশিত হয় যে অনেক আলাপ আলোচনার পর, রিকেল্‌মে টাইগ্রের হয়ে খেলার প্রস্তাব গ্রহণ করেছেন।
২০১৩ সালের ৪ ফেব্রুয়ারি, প্রতিবেদন প্রকাশিত হয় যে রিকেল্‌মে বোকা জুনিয়র্সে তার প্রত্যাগমনের কথা বিবৃত করেছেন এবং তিনি বোকার কোচ কার্লোস বিয়াঞ্চির সাথে যোগাযোগ করেছেন।
২০১৩–
২০১৩ সালের ৮ ফেব্রুয়ারি, রিকেল্‌মের বোকা জুনিয়র্সে প্রত্যাগমনের খবর নিশ্চিত করা হয়। ২০১৩ সালের ১৫ মে, কোপা লিবের্তাদোরেসে করিন্থিয়ান্সের বিপক্ষে মাঝমাঠ থেকে গোল করেন রিকেল্‌মে। খেলাটি ১–১ গোলে ড্র হলে, দুই লেগ মিলিয়ে বিশ্ব চ্যাম্পিয়ন দলটিকে ২–১ গোল ব্যবধানে পরাজিত করে প্রতিযোগিতা থেকে বিদায় করে বোকা।
আন্তর্জাতিক
আর্জেন্টিনা অনূর্ধ্ব-২০ দলের হয়ে সফল সময় কাটানোর পর, ১৯৯৭ সালের ১৬ নভেম্বর, কোচ দানিয়েল পাসারেলার অধীনে ১৯৯৮ ফিফা বিশ্বকাপ বাছাইপর্বের জন্য আর্জেন্টিনা জাতীয় দলে ডাক পান রিকেল্‌মে। বোকা জুনিয়র্সের লা বম্বোনেরা স্টেডিয়ামে, কলম্বিয়ার বিপক্ষে তার অভিষেক হয়। তিনি খেলার একদম শেষ মিনিটে মাঠে নামেন। খেলাটি ১–১ গোলে ড্র হয়। তিনি আর্জেন্টিনার হয়ে ১৯৯৯ কোপা আমেরিকায় অংশগ্রহণ করেন, যা ছিল জাতীয় দলের হয়ে তার প্রথম প্রধান কোন প্রতিযোগিতা। রিকেল্‌মে তার প্রথম আন্তর্জাতিক গোল করেন ২০০৩ সালের ৩০ এপ্রিল, লিবিয়ার বিপক্ষে। ত্রিপোলিতে অনুষ্ঠিত ঐ খেলায় ৩–১ গোলের ব্যবধানে জয় লাভ করে আর্জেন্টিনা। ২০০৪ সালের ১৭ নভেম্বর, ২০০৬ ফিফা বিশ্বকাপ বাছাইপর্বে ভেনিজুয়েলার বিপক্ষে রিকেল্‌মে আর্জেন্টিনার হয়ে তার দ্বিতীয় আন্তর্জাতিক গোল করেন। ২০০৫ ফিফা কনফেডারেশন্স কাপের জন্য বিদায় গ্রহণের পূর্বে, ৮ জুন, বুয়েনোস আইরেসে ২০০৬ ফিফা বিশ্বকাপ বাছাইপর্বের ব্রাজিলের বিপক্ষে আর্জেন্টিনার ৩–১ গোলে জয়ের খেলায় তিনি একটি গোল করেন। ২০০৫ সালের ৯ অক্টোবর, ২০০৬ ফিফা বিশ্বকাপ বাছাইপর্বে পেরুর বিপক্ষে খেলায় রিকেল্‌মে তার সপ্তম আন্তর্জাতিক গোল করেন। খেলায় ২–০ গোলের ব্যবধানে জয় লাভ করে আর্জেন্টিনা। রিকেল্‌মে তার অষ্টম আন্তর্জাতিক গোল করেন ২০০৫ সালের ১৬ নভেম্বর, কাতারের বিপক্ষে। তার একমাত্র গোলেই খেলায় জয় লাভ করে আর্জেন্টিনা। ২০০৬ সালে, আর্জেন্টিনা জাতীয় দলের নতুন নিযুক্ত কোচ আলফিও বাসিল রিকেল্‌মেকে দলের অধিনায়কের দায়িত্ব প্রদান করেন। ব্রাজিলের বিপক্ষে ৩–০ গোলের ব্যবধানে পরাজিত হওয়ার পর ব্যাপক সমালোচনার মুখে পড়েন রিকেল্‌মে এবং পরাজয়ের দায়ও এসে পড়ে তার উপর। এই ঘটনা রিকেল্‌মের মায়ের স্বাস্থের উপর প্রভাব ফেলে, যাকে ২০০৬ ফিফা বিশ্বকাপের পর দুই মাসে দুইবার হাসপাতালে ভর্তি করা হয়। এটি রিকেল্‌মেকে প্রকাশ্যে আন্তর্জাতিক ফুটবল থেকে তার অবসরের ঘোষণা প্রদানের দিকে ঠেলে দেয়। ২০০৬ সালের ১৩ সেপ্টেম্বর তিনি সেই ঘোষণা দেন। সে সময় পর্যন্ত, রিকেল্‌মে জাতীয় দলের হয়ে ৩৭টি খেলায় মাঠে নেমেছিলেন এবং ৮ গোল করেছিলেন। ২০০৭ সালের ১৩ অক্টোবর, ভিয়ারিয়ালে তিন মাসের নিষ্ক্রিয়তা থেকে বের হয়ে চিলির বিপক্ষে ফ্রি কিক থেকে দুটি গোল করে দলকে ২–০ গোলের ব্যবধানে জয় এনে দেন রিকেল্‌মে। এতে জয় দিয়ে শুরু হয় আর্জেন্টিনার ২০১০ ফিফা বিশ্বকাপ বাছাইপর্বের যাত্রা। ১৭ নভেম্বর, ২০১০ বিশ্বকাপ বাছাইপর্বের বলিভিয়ার বিপক্ষে খেলায় তিনি পুনরায় জোড়া গোল করেন। এতে তার মোট আন্তর্জাতিক গোলের সংখ্যা হয় ১৭। ২০০৯ সালের মার্চে, কোচ দিয়েগো মারাদোনার সাথে মতানৈক্যের পর জাতীয় দল থেকে অবসর গ্রহণের সিদ্ধান্ত নেন রিকেল্‌মে। প্রাক্তন ম্যানেজার সার্হিও বতিস্তা বিবৃত করেন যে তিনি রিকেল্‌মেকে পুনরায় আন্তর্জাতিক ফুটবলে দেখতে চান এবং ২০১০ সালের আগস্টে, স্পেনের বিপক্ষে প্রীতি খেলায় তাকে মাঠে নামানোর ইঙ্গিত প্রদান করেন, যা অবশ্য পরবর্তীকালে ঘটেনি। ২০১১ সালে, আর্জেন্টিনা জাতীয় দলের কোচ আলেহান্দ্রো সাবেয়া সুপারক্ল্যাসিকো দি লাস আমেরিকাসের জন্য রিকেল্‌মেকে দলে ডাকেন। অবশ্য, তিনি ইনজুরির কারণে মাঠে নামতে পারেননি।